# 7 Gwirio’r hyn rydych wedi'i ddysgu

Rhowch gynnig ar y cwis canlynol i weld beth rydych chi wedi’i ddysgu.

## Gweithgaredd 7: Gwirio’r hyn rydych wedi'i ddysgu

15 munud

#### Cwestiwn 1

Mae dinasyddiaeth weithgar yn golygu cael eich cymell i gymryd rhan yn ogystal â bod yn ymwybodol o wleidyddiaeth, democratiaeth a gwaith cymdeithas. Mae elfen o gyfrifoldeb personol hefyd, h.y. mae angen i bobl wneud yr ymdrech i ymgysylltu.

cywir
anghywir

#### Cwestiwn 2

Gall newid ganolbwyntio ar elfen wleidyddol ac elfen gymdeithasol.

cywir
anghywir

### Answer

gwleidyddol = ymgyrchu dros newid llywodraeth neu newid polisi; cymdeithasol = newid sut mae rhywbeth yn gweithio mewn cymdeithas, megis yr hawliau sydd gan grŵp.

#### Cwestiwn 3

Gallwch bleidleisio yn etholiadau Senedd y DU o 16 oed ymlaen.

cywir
anghywir

### Answer

Mae angen i chi fod yn 18 oed i bleidleisio yn etholiadau Senedd y DU, yn gywir 2022.

#### Cwestiwn 4

Dim ond Aelodau Seneddol (ASau) all ofyn cwestiynau i Lywodraeth y DU.

cywir
anghywir

### Answer

Gall aelodau Tŷ’r Cyffredin a Thŷ’r Arglwyddi gyflwyno cwestiynau ysgrifenedig i adrannau’r Llywodraeth a gofyn cwestiynau yn y Siambrau.

#### Cwestiwn 5

Dim ond rhai o ddeisebau Senedd y DU sy’n cael eu trafod yn y Senedd.

cywir
anghywir

### Answer

Os bydd deiseb yn cael 10,000 o lofnodion, bydd y Llywodraeth yn ymateb. Os bydd deiseb yn sicrhau 100,000 o lofnodion, bydd (bron bob amser) yn cael ei threfnu ar gyfer dadl.

#### Cwestiwn 6

Nid yw Senedd yr Alban yn croesawu protestio.

cywir
anghywir

### Answer

Mae gan Senedd yr Alban bolisi protest heddychlon swyddogol dan y faner ‘agored, hygyrch a chyfranogol’ gyda phrotestiadau yn ‘rhan hanfodol o fynegi democratiaeth yn yr Alban’.

#### Cwestiwn 7

Caiff dinasyddion Cymru eu cynrychioli gan fwy nag un Aelod o’r Senedd.

cywir
anghywir

### Answer

Cânt eu cynrychioli gan bump AS: un yn cynrychioli’r ardal leol, a phedwar arall yn cynrychioli rhanbarth Cymru lle mae’r person yn byw.

#### Cwestiwn 8

Gall unrhyw un fod yn aelod o Grŵp Hollbleidiol Cynulliad Gogledd Iwerddon.

cywir
anghywir

### Answer

Mae aelodaeth ffurfiol ar gyfer Aelodau Cynulliad Gogledd Iwerddon yn unig, er y gellir gwahodd unigolion a mudiadau i gyfarfodydd a rhoi tystiolaeth i oleuo gwaith y grŵp.

#### Cwestiwn 9

Mae her fyd-eang yn broblem fawr iawn sy’n effeithio ar lawer o bobl mewn llawer o wahanol wledydd, a’r ateb i hynny yw gweithredu ar y cyd ar draws ffiniau cenedlaethol.

cywir
anghywir

#### Cwestiwn 10

Mae ‘artivism’ (ymgyrchu drwy gelf) a ‘craftivism’ (ymgyrchu drwy grefft) yn golygu defnyddio creadigaethau gweledol i hyrwyddo achos gwleidyddol neu gymdeithasol.

cywir
anghywir

#### Cwestiwn 11

Mae lobïo yn anghyfreithlon yn y DU.

cywir
anghywir

### Answer

Lobïo yw’r ymgais gyfreithlon i ddylanwadu ar lunwyr penderfyniadau gwleidyddol, fel ASau a gweinidogion y llywodraeth.

OpenLearn - Cyflwyniad i greu newid gwleidyddol a chymdeithasol
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.